CELEX: 31984L0336
Language: el
Date: 1984-06-19 00:00:00
Title: Οδηγία 84/336/ΕΟΚ του Συμβουλίου της 19ης Ιουνίου 1984 για την τροποποίηση των οδηγιών 64/432/ΕΟΚ και 72/461/ΕΟΚ όσον αφορά ορισμένα μέτρα σχετικά με τον αφθώδη πυρετό και τη φυσαλιδώδη νόσο των χοίρων

Avis juridique important

|

31984L0336

Οδηγία 84/336/ΕΟΚ του Συμβουλίου της 19ης Ιουνίου 1984 για την τροποποίηση των οδηγιών 64/432/ΕΟΚ και 72/461/ΕΟΚ όσον αφορά ορισμένα μέτρα σχετικά με τον αφθώδη πυρετό και τη φυσαλιδώδη νόσο των χοίρων  

Επίσημη Εφημερίδα αριθ. L 177 της 04/07/1984 σ. 0022 - 0022 Φινλανδική ειδική έκδοση: Κεφάλαιο 3 τόμος 17 σ. 0204  Ισπανική ειδική έκδοση: Κεφάλαιο 03 τόμος 31 σ. 0112  Σουηδική ειδική έκδοση: Κεφάλαιο 3 τόμος 17 σ. 0204  Πορτογαλική ειδική έκδοση : Κεφάλαιο 03 τόμος 31 σ. 0112 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 19ης Ιουνίου 1984  για την τροποποίηση των οδηγιών 64/432/ΕΟΚ και 72/461/ΕΟΚ όσον αφορά ορισμένα μέτρα σχετικά με τον αφθώδη πυρετό και τη φυσαλιδώδη νόσο των χοίρων  (84/336/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  τις προτάσεις της Επιτροπής (1),  τις γνώμες του Ευρωπαϊκού Κοινοβουλίου (2),  Εκτιμώντας:  ότι η οδηγία 64/432/ΕΟΚ (3), όπως τροποποιήθηκε τελευταία από την οδηγία 83/646/ΕΟΚ (4), προβλέπει τις υγειονομικές προϋποθέσεις στις οποίες πρέπει να ανταποκρίνονται τα ζώντα βοοειδή και οι χοίροι που προορίζονται για τις ενδοκοινοτικές συναλλαγές·  ότι η οδηγία 72/461/ΕΟΚ (5), όπως τροποποιήθηκε τελευταία από την οδηγία 83/646/ΕΟΚ, προβλέπει τις προϋποθέσεις υγειονομικού ελέγχου στις οποίες πρέπει να ανταποκρίνονται τα ζώα από τα οποία προέρχονται τα κρέατα που προορίζονται για τις ενδοκοινοτικές συναλλαγές·  ότι, μέχρι να θεσπισθεί ένα οριστικό κοινοτικό σύστημα ελέγχου του αφθώδους πυρετού και με την επιφύλαξη της τελικής λύσης που πρόκειται να αποφασισθεί, πρέπει να διατηρηθούν για συμπληρωματική χρονική περίοδο τα κοινοτικά μέτρα που προβλέπονται στα άρθρα 4α και 4β της οδηγίας 64/432/ΕΟΚ, καθώς και τα μέτρα που προβλέπονται στο άρθρο 13 της οδηγίας 72/461/ΕΟΚ, ως συντηρητικά μέτρα, προκειμένου να διατηρηθούν τα παραδοσιακά εμπορικά ρεύματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 64/432/ΕΟΚ τροποποιείται ως εξής:  1. Στο άρθρο 4α πρώτο εδάφιο, η ημερομηνία «30 Ιουνίου 1984» αντικαθίσταται από την ημερομηνία «31 Δεκεμβρίου 1984».  2. Στο άρθρο 4β πρώτο και δεύτερο εδάφιο, η ημερομηνία «30 Ιουνίου 1984» αντικαθίσταται από την ημερομηνία «31 Δεκεμβρίου 1984».  Άρθρο 2  Στο άρθρο 13 της οδηγίας 72/461/ΕΟΚ, η ημερομηνία «30 Ιουνίου 1984» αντικαθίσταται από την ημερομηνία «31 Δεκεμβρίου 1984».  Άρθρο 3  Τα κράτη μέλη θέτουν σε ισχύ τις απαραίτητες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1984.  Άρθρο 4  Η παρούσα οδηγία απευθύνεται στα κράτη μέλη.  Λουξεμβούργο, 19 Ιουνίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. C 249 της 23. 9. 1982, σ. 6 και  ΕΕ αριθ. C 121 της 5. 5. 1984, σ. 7.  (2) ΕΕ αριθ. C 13 της 17. 1. 1983, σ. 211 και  ΕΕ αριθ. C 172 της 2. 7. 1984, σ. 185.  (3) ΕΕ αριθ. 121 της 29. 7. 1964, σ. 1977/64.  (4) ΕΕ αριθ. L 360 της 23. 12. 1983, σ. 44.  (5) ΕΕ αριθ. L 302 της 31. 12. 1972, σ. 24.